Rangos sportszakmai elismerésekben részesültek a PTE munkatársai, hallgatói

A Magyar Egyetemi-Főiskolai Sportszövetség (MEFS) augusztus 12-i tisztújító közgyűlésén került sor az egyetemi sportért megvalósított kiemelkedő munka elismerésére szolgáló díjak átadására, melyeket Dr. Szabó Tünde, sportért felelős államtitkár, Dr. Kulcsár Krisztián, a MOB elnöke, Dr. Hankó Balázs, felsőoktatásért felelős helyettes államtitkár, Murai László, a HÖOK elnöke és Prof. Dr. Kiss Ádám, a MEFS leköszönő elnöke nyújtott át.

A Pécsi Tudományegyetem két hallgatója: **Müller Zsófia Zita** (PTE ETK) és **Varga András** (PTE TTK) Főiskolai Halassy Olivér Hallgatói Díjat vehetett át.

A PTE Sportiroda két munkatársa: **Halmos Zoárd** a szabadidős rendezvények tervezése, szervezése, népszerűsítése, valamint lebonyolítása elismeréseként Gedényi Mihály Elnöki Elismerő Oklevél az Egyetemi Sport Szervezéséért Díjat, **Bánkyné Perjés Beatrix** az egyetemi táncsport elhivatott oktatásáért és szervezéséért MEFS Csik Ferenc Ezüstplakettje az Egyetemi – Főiskolai Sportért Díjban részesült.

A tisztújító közgyűlésen az elkövetkezendő négy évre elnökségi tagnak választották **Prof. Dr. Ács Pongrácot**, a PTE ETK dékánhelyettesét, a PTE PEAC elnökét. A MEFS elnöki posztját Prof. Dr. h. c. Mocsai Lajos tölti be.